CELEX: 52010DP0093
Language: mt
Date: 2010-05-05 00:00:00
Title: It-talba għat-tneħħija tal-immunità ta' Miloslav Ransdorf Deċiżjoni tal-Parlament Ewropew tal- 5 ta' Mejju 2010 dwar it-talba għat-tneħħija tal-immunità ta' Miloslav Ransdorf (2009/2208(IMM))

15.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 81/146
            
         L-Erbgħa, 5 ta’ Mejju 2010It-talba għat-tneħħija tal-immunità ta' Miloslav Ransdorf
   P7_TA(2010)0093
   Deċiżjoni tal-Parlament Ewropew tal-5 ta' Mejju 2010 dwar it-talba għat-tneħħija tal-immunità ta' Miloslav Ransdorf (2009/2208(IMM))
   2011/C 81 E/25
   
      Il-Parlament Ewropew,
   wara li kkunsidra t-talba għat-tneħħija tal-immunità ta' Miloslav Ransdorf, imressqa mill-awtorità kompetenti tar-Repubblika Ċeka fis-16 ta' Settembru 2009, u mħabbra fis-seduta plenarja fit-23 ta' Novembru 2009,
   wara li sema' lil Miloslav Ransdorf bi qbil mal-Artikolu 7(3) tar-Regoli ta' Proċedura tiegħu,
   wara li kkunsidra l-Artikolu 9 tal-Protokoll dwar il-Privileġġi u l-Immunitajiet tal-Unjoni Ewropea, tat-8 ta' April 1965, kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta' Settembru 1976,
   wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta' Mejju 1964 u tal-10 ta' Lulju 1986 (1),
   wara li kkunsidra l-Artikoli 6(2) u 7 tar-Regoli ta' Proċedura tiegħu,
   wara li kkunsidra r-rapport tal-Kumitat għall-Affarijiet Legali (A7-0107/2010),
   
               A.
            
            
               billi Miloslav Ransdorf huwa Membru tal-Parlament Ewropew,
            
         
               B.
            
            
               billi, b'konformità mal-Artikolu 9 tal-Protokoll dwar il-Privileġġi u l-Immunitajiet tal-Komunitajiet Ewropej tat-8 ta' April 1965, matul is-sessjonijiet tal-Parlament Ewropew il-Membri tiegħu jgawdu fit-territorju nazzjonali mill-immunitajiet mogħtija lill-Membri tal-Parlament ta' pajjiżhom, u billi membru ma jistax jirrikorri għall-immunità meta jinqabad iwettaq reat; billi dan ma jwaqqafx lill-Parlament milli jeżerċita d-dritt tiegħu li jneħħi l-immunità ta' wieħed mill-Membri tiegħu,
            
         
               C.
            
            
               billi, b'konformità mal-Artikolu 27(4) tal-Kostituzzjoni tar-Repubblika Ċeka, l-ebda deputat jew senatur ma jista' jkun sottopost għal azzjoni kriminali mingħajr il-kunsens tal-Kamra li jkun membru tagħha u billi, jekk il-Kamra ma tagħtix il-kunsens tagħha, l-azzjoni kriminali hija eskluża b'mod definittiv,
            
         
               1.
            
            
               Jiddeċiedi li jneħħi l-immunità ta' Miloslav Ransdorf;
            
         
               2.
            
            
               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-awtoritajiet kompetenti tar-Repubblika Ċeka.
            
         
      (1)  Kawża 101/63, Wagner/Fohrmann u Krier, Ġabra 1964, p. 383, u kawża 149/85, Wybot/Faure u oħrajn, Ġabra 1986. p. 2391.